
Inhoudsopsomming

Les 1

	[bookmark: _Hlk218771490]In hierdie les sal jy jou kennis moet toepas om vrae oor beginsels, prosesse en prosedures vir demokratiese deelname te beantwoord:
· Ondersoek die beginsels, prosesse en prosedures vir demokratiese deelname:
· Openbare deelname aan demokratiese strukture en petisieprosesse
· Regeringsbestuur
· Wetgewingsproses
· Oppergesag van die reg: definisie, belangrikheid en voordele
· Deursigtigheid
· Verteenwoordiging 
· Aanspreeklikheid



Beginsels, prosesse en prosedures van demokrasie
’n Demokrasie is ’n regeringstelsel waarin mag by die burgers van ’n land berus. In plaas daarvan dat een persoon of ’n klein groepie al die besluite neem, kies burgers hul leiers deur vrye en regverdige verkiesings. Suid-Afrika se demokrasie is gebou op verskillende strukture (formele organisasies en stelsels) wat verseker dat die regering aanspreeklikheid teenoor die burgers aanvaar. Dit sluit regering op nasionale-, provinsiale- en plaaslike vlak in. Jy sal meer hieroor leer in Les 2.Meerderheidsregering: Besluite wat geneem word op grond van wat die meeste mense wil hê.
Minderheidsgroepe: Kleiner groepe binne 'n bevolking wat van die meerderheid verskil in terme van kultuur, taal, godsdiens of ras.


Dit is belangrik om te verstaan hoe ‘n demokrasie funksioneer omdat dit burgers in staat stel om die regering se prestasie te monitor, leiers aanspreeklik te hou en op te tree wanneer dienslewering swak is.

Beginsels is die basiese idees of waardes wat bepaal hoe ’n stelsel funksioneer. In ’n demokrasie vorm hierdie beginsels die grondslag van regering, en bepaal dit hoe besluite geneem word en hoe mense regeer word. Die beginsels van demokrasie word in ’n land se wette vasgelê om ‘n meerderheidsregering te bevorder, terwyl die regte van individue en minderheidsgroepe beskerm word.

Oppergesag van die reg
Die oppergesag van die reg beteken dat almal, insluitend regeringsleiers, die wet moet gehoorsaam. Niemand is bo die wet nie, en dieselfde wette geld in dieselfde mate vir alle mense. In 'n demokrasie is die oppergesag van die reg die fondament wat die regering aanspreeklik hou en die samelewing regverdig maak. Hierdie beginsel is belangrik omdat dit:
	· Voorkom dat regeringsamptenare hul mag misbruik.
· Regverdigheid en gelykheid voor die wet verseker.
	· Geregtigheid vir almal toeganklik maak.
· Mense se regte en vryhede beskerm.



Wanneer die oppergesag van die reg toegepas word, kan burgers onregverdige besluite deur wettige kanale betwis en verwag dat regeringsamptenare aanspreeklik gehou sal word indien hulle die wet oortree.
RegeringGrondwet: Die hoogste wet van ’n land wat mense se regte uiteensit en verduidelik hoe die regering gestruktureer is en behoort te funksioneer.

Regering verwys na die manier waarop ’n land deur die mense aan bewind bestuur word, en hoe besluite geneem en uitgevoer word. Dit moet altyd die Grondwet en die oppergesag van die reg nakom. Burgers het die reg om betrokke te wees, byvoorbeeld deur insette te lewer oor dienslewering en regeringsbeleid.

Goeie regering is 'n belangrike beginsel van demokrasie. Dit beteken dat die regering:
· mense toelaat om aan besluitneming deel te neem en hulle ingelig hou.
· basiese menseregte verwesenlik word deur ‘n goeie gesondheidsorgstelsel, onderwysstelsels en voldoende behuisingsprojekte.
· verantwoordelikheid aanvaar vir sy optrede en besluite.
· probleme oplos en uitdagings binne ’n redelike tyd aanspreek.
· die omgewing vir huidige en toekomstige geslagte beskerm.
· gelykheid en inklusiwiteit verseker deur alle mense billik te behandel.

Gemeenskappe het die reg om leiers aanspreeklik te hou wanneer goeie regering nie toegepas word nie. Dit is egter belangrik om te onthou dat regte ook verantwoordelikhede meebring. Verantwoordelikheid berus nie net by die regering nie. Burgers moet ook verantwoordelikheid in hul gemeenskappe aanvaar deur vir hulself, die mense rondom hulle en die omgewing te sorg.

Wetgewingsproses 
Wette word gemaak om mense se regte te beskerm, orde te handhaaf en die samelewing te verbeter. In Suid-Afrika gee die Grondwet die Parlement, provinsiale wetgewers en munisipale rade die mag om wette op verskillende regeringsvlakke te maak.  

’n Wet begin gewoonlik as ’n voorstel (wetsontwerp) wat deur die regering of wetgewers opgestel word. Die wetsontwerp word dan deur die betrokke wetgewer bespreek, verander en verbeter. Dit is belangrik dat die proses geleenthede vir openbare deelname insluit, deur middel van openbare verhore en geskrewe voorleggings, sodat burgers en organisasies hul menings kan deel. Dit verseker dat wette nie onregverdig of in die geheim gemaak word nie.

Sodra die wetsontwerp sorgvuldig hersien is, moet wetgewers oor die goedkeuring daarvan stem. Indien dit aanvaar word, word dit as wet onderteken en word dit ’n amptelike deel van Suid-Afrika se regstelsel.

Verteenwoordiging
Verteenwoordiging beteken dat burgers mense kies om namens hulle in die regering te praat en besluite te neem. Dit gebeur deur vrye en regverdige verkiesings:
· Burgers stem vir politieke partye of onafhanklike kandidate op nasionale, provinsiale en plaaslike vlakke.
· Daar word van verteenwoordigers verwag om die sienings, behoeftes en belange van die mense wat vir hulle gestem het, te verteenwoordig wanneer wette of besluite geneem word.

Verkose leiers is veronderstel om die publiek se belange te verteenwoordig. Indien hulle nie hierdie verantwooordelikheid nakom nie, moet hul aanspreeklik gehou word.

Aanspreeklikheid
Aanspreeklikheid beteken dat regeringsleiers aan die publiek verantwoording moet doen vir hul optrede en besluite. Hulle is verantwoordelik om mag op ‘n eerlike en regverdige wyse uit te voer en volgens die wet op te tree.

Aanspreeklikheid is belangrik omdat dit burgers in staat stel om hul leiers te bevraagteken, hul prestasie te monitor en beter dienslewering te eis.

Indien leiers versuim om die publiek te dien, hul mag te misbruik of die wet te oortree, kan hulle:
· uit hul posisie verwyder word.
· met kriminele aanklagte gekonfronteer word of volgens die reg in ’n hof verhoor word.
· deur mediaberiggewing of amptelike ondersoeke aan die publiek blootgelê word.
· by waghondorganisasies, soos die Openbare Beskermer of die Menseregtekommissie, aangemeld word.

Deursigtigheid
Deursigtigheid beteken dat regeringsbesluite en -aksies openbaar word en in só ‘n mate toeganklik moet wees dat die publiek dit kan verstaan. Burgers moet kan sien hoe besluite geneem word en hoe openbare geld bestee word. Deursigtigheid is belangrik omdat dit mense help om korrupsie te identifiseer en die regering aanspreeklik te hou.

In Suid-Afrika word deursigtigheid ondersteun deur:
· openbare parlementêre sittings (dikwels op TV of aanlyn uitgesaai)
· openbare verslagdoening oor begrotings en besteding
· onafhanklike media wat regeringsoptrede ondersoekDemokratiese deelname: Die proses waardeur die algemene publiek betrokke raak by hoe sekere wetgewing toegepas word of hoe dienste deur owerhede gelewer behoort te word.

· openbare verhore en konsultasies

Demokratiese deelname
Demokratiese deelname, of openbare deelname, gee mense die geleentheid om hul stemme te laat hoor en besluite te beïnvloed. Op hierdie manier weerspieël die regeringsbesluite die wil van die mense, eerder as die sienings van ’n klein groepie leiers.

Openbare deelname is belangrik omdat dit burgers geleenthede gee om bekommernisse te opper, die regering se prestasie te monitor en druk uit te oefen vir verbeterde dienslewering.

Burgers kan op verskeie maniere aan demokrasie deelneem. Sommige algemene voorbeelde sluit in om:
· tydens verkiesings te stem om verteenwoordigers vir nasionale-, provinsiale- of plaaslike regering te kies.
· openbare verhore of gemeenskapsvergaderings by te woon om jou sienings oor wette of projekte te deel.
· by burgerlike samelewingsorganisasies of gemeenskapsgroepe aan te sluit om sake soos gesondheid, onderwys of die omgewing te ondersteun (bv. Equal Education, Gift of the Givers and gemeenskapsopruimings).
· aan vreedsame betogings of optogte deel te neem om bewustheid te verhoog oor kwessies wat gemeenskappe affekteer.
· direk met leiers te skakel deur briewe te skryf, e-posse te stuur of sosiale media te gebruik om met verteenwoordigers te kommunikeer.
Petisieprosesse
Indien burgers ontevrede is met hoe die regering funksioneer of glo dat hul behoeftes nie bevredig word nie, het hulle die reg om ’n petisie in te dien. ’n Petisie is ’n formele, geskrewe versoek wat deur individue of groepe onderteken word om die regering se aandag op ’n spesifieke probleem of eis te vestig. Dit kan aan die Parlement, provinsiale wetgewers of munisipale rade voorgelê word, afhangend van die kwessie.

Petisies is ’n praktiese manier vir burgers om die regering aanspreeklik te hou en aksie te eis.

In die moderne samelewing kan petisies ook aanlyn geskep en gedeel word. ’n Aanlyn petisie is ’n digitale weergawe van ’n petisie wat mense in staat stel om ’n saak te ondersteun deur dit elektronies te onderteken.

Aanlyn petisies is nuttig omdat dit:
· makliker en vinniger deur ‘n groot hoeveelheid mense onderteken kan word.
· mense uit verskillende gebiede toelaat om dieselfde kwessie te ondersteun.
· bewustheid verhoog deur die verspreiding op sosiale media en aanlyn platforms. 

Aanlyn petisies word egter nie altyd outomaties deur die regering aanvaar nie. Om hierdie rede moet die petisie steeds deur die korrekte amptelike kanale ingedien word (soos by die Parlement), selfs al is dit aanlyn onderteken.

	Voordat jy ’n petisie oor ’n diensleweringsprobleem indien, moet jy seker wees dat jy die korrekte kanale gebruik het om die probleem by jou munisipaliteit aan te meld. Baie probleme kan opgelos word deur direkte kommunikasie met die betrokke departement. Besoek jou plaaslike munisipaliteit se webwerf om die kontakbesonderhede van die verskillende diensleweringsdepartemente in jou area te vind, en volg hul verslagdoeningsprosedures. 



Les 2

	In hierdie les sal jy jou kennis moet toepas om vrae oor beginsels, prosesse en prosedures vir demokratiese deelname te beantwoord:
· Doen navorsing oor die demokratiese strukture: nasionale-, provinsiale- en plaaslike regering
· Verduidelik beginsels en funksies van strukture by die aanspreek van die samelewingsbelange 
· Grondwet
· Verkiesings
· Verteenwoordiging van kiesafdelings
· Mandate
· Steunwerwing
· Voorspraak



Demokratiese strukture: Drie regeringsvlakke
Regeringsmag is in verskillende strukture verdeel om te verseker dat geen enkele groep of persoon te veel beheer het nie. Elke struktuur het sy eie rol en verantwoordelikhede, maar hulle is onderling verwant en afhanklik van mekaar. Dit beteken dat hulle saamwerk en op mekaar staatmaak om die publiek doeltreffend te dien. Byvoorbeeld, die Parlement maak wette, die Uitvoerende Gesag voer die wette uit, en die Regbank verseker dat wette en regeringsoptrede grondwetlik is. Provinsiale en plaaslike regerings werk ook saam met die nasionale regering om wette toe te pas en dienste te lewer.

Hierdie demokratiese strukture ondersteun die waardes van ’n samelewing wat verenig, demokraties, nie-rassisties en nie-seksisties is. ‘n Samelewing waar alle mense regverdig behandel word en ’n stem in besluitneming het.

Nasionale regering
Die nasionale regering hanteer sake wat die hele land raak. Die hoofstrukture sluit in:
	Parlement
	
	Die Uitvoerende Gesag (Kabinet)

	Die nasionale wetgewende liggaam wat uit die Nasionale Vergadering en die Nasionale Raad van Provinsies (NRP) bestaan. Dit verteenwoordig die mense, maak wette en hou toesig oor regering.
	
	Die kabinet ontwikkel nasionale beleide, implementeer wette en bestuur regeringsdepartemente onder leiding van die president.

	
	
	

	Die Regbank (Howe)
	
	Onafhanklike liggame (Hoofstuk 9-instellings)

	Onafhanklike howe verseker dat alle wette en regeringsoptrede met die Grondwet ooreenstem en dat burgers se regte beskerm word.
	
	Organisasies wat deur die Grondwet geskep is om demokrasie te versterk, soos:
· Die Openbare Beskermer
· Die Menseregtekommissie (MRK)
· Die Onafhanklike Verkiesingskommissie (OVK)



Provinsiale regering
Elkeen van die nege provinsies in Suid-Afrika het sy eie regering. Provinsiale regerings bestuur kwessies wat hul provinsie direk raak. Die hoofstrukture sluit in:
	Provinsiale Wetgewers
	
	Provinsiale Uitvoerende Komitee

	Maak wette oor provinsiale sake (soos gesondheid, onderwys en behuising) en hou toesig oor die werk van die provinsiale regering.
	
	Word gelei deur ’n Premier en lede van die Uitvoerende Raad (LUR'e), wat wette implementeer en provinsiale departemente bestuur.



Plaaslike regering
Die plaaslike regering is die vlak wat die naaste aan die mense is. Dit lewer basiese dienste en verseker dat gemeenskappe skoon, veilig en doeltreffend bestuur word. Die hoofstrukture sluit in:
	Munisipaliteite
	
	Plaaslike Uitvoerende Komitee

	Kom in stede, dorpe en landelike gebiede voor. Hulle is verantwoordelik vir dienste soos water, elektrisiteit, sanitasie en afvalverwydering.
	
	Gelei deur burgemeesters en raadslede, wat besluite vir die munisipaliteit neem en dienslewering bestuur.





Beginsels en funksies van strukture in die aanspreek van samelewingsbelange
Regeringstrukture moet aan die behoeftes van die mense voorsien en daarop reageer. Die burgerlike samelewing, wat gewone burgers, gemeenskapsgroepe, NRO’s, geloofsgebaseerde organisasies en die media insluit, speel ’n aktiewe rol om die regering aanspreeklik te hou en besluite te beïnvloed.

As jong burgers is leerders ook deel van hierdie proses. Wanneer jy verstaan hoe hierdie beginsels werk, help dit jou om jou regte en verantwoordelikhede te ken, en te sien hoe jou stem ’n verskil kan maak.

Grondwette
Grondwette is basiese raamwerke wat verduidelik hoe liggame funksioneer. Dit is van toepassing op ’n land, ’n organisasie, ’n klub, ’n skool of selfs ’n aanlyn platform. In ’n demokrasie moet elke wet, beleid en regeringsbesluit die beginsels van die Grondwet nakom, omdat die Grondwet die hoogste wet van Suid-Afrika is. Dit beskerm jou basiese regte (soos die reg op onderwys, gelykheid, veiligheid en vryheid van uitdrukking), maar verduidelik ook die verantwoordelikhede wat met daardie regte gepaardgaan. Dit bepaal hoe die regering moet funksioneer en hoe verantwoordelike burgers van ’n demokratiese samelewing moet optree.

Verkiesings
Verkiesings stel burgers in staat om hul leiers op nasionale, provinsiale en plaaslike vlakke te kies. Dit is een van die belangrikste maniere waarop mense aan demokrasie kan deelneem. Die leiers wat verkies word, neem belangrike besluite oor die toekoms wat jy as volwassene sal betree. Sodra jy 18 word, het jy die reg én die verantwoordelikheid om te stem. Dit is belangrik om hierdie reg op ŉ verantwoordelike manier te gebruik deur eers te leer oor die verskillende politieke partye of onafhanklike kandidate en te verstaan waarvoor hulle staan voordat jy jou keuse maak.

	[image: ]Hoe werk verkiesings in Suid-Afrika?
Die Onafhanklike Verkiesingskommissie (OVK/IEC) hou toesig oor alle verkiesings om te verseker dat dit vry, regverdig en deursigtig is.
· Nasionale verkiesings word elke vyf jaar gehou om lede van die Nasionale Vergadering in die Parlement te verkies.
· Provinsiale verkiesings word op dieselfde tyd as nasionale verkiesings gehou om verteenwoordigers vir elke provinsiale wetgewer te verkies.
· Plaaslike verkiesings vind ook elke vyf jaar plaas, maar twee jaar ná die nasionale en provinsiale verkiesings. Kiesers bring twee stemme uit – een vir ’n wyksraadslid (’n individu wat jou area verteenwoordig) en een vir ’n politieke party om te bepaal hoeveel setels elke party op die munisipale raad kry.
· 'n Tussenverkiesing word gehou wanneer ’n munisipale setel tussen gewone verkiesings vakant raak, byvoorbeeld as ’n raadslid bedank, sterf of uit sy/haar amp verwyder word. Dit stel ’n gemeenskap in staat om ’n nuwe verteenwoordiger te verkies.





Mandate
Wanneer burgers in ’n verkiesing stem, gee hulle hul gekose leiers ’n mandaat – die gesag om besluite te neem en namens hulle op te tree. Hierdie mandaat is gebaseer op die beloftes wat politieke partye tydens hul verkiesingsveldtogte maak. Daarom is dit belangrik dat kiesers aandag gee aan hierdie beloftes en leiers aanspreeklik hou as hulle nie daarby hou nie. As jong persoon is dit noodsaaklik om huidige gebeure te volg en te verstaan hoe regeringsbesluite jou daaglikse lewe beïnvloed, sodat jy eendag ’n ingeligte en verantwoordelike kieser kan wees.

Verteenwoordiging van kiesafdelings
Verkose verteenwoordigers praat namens die mense wat vir hulle gestem het. Elke area of gemeenskap, bekend as ’n kiesafdeling, het verteenwoordigers wat plaaslike kwessies na die Parlement, provinsiale wetgewers of munisipale rade bring. Dit verseker dat burgers se bekommernisse, soos skoolveiligheid, behuising of dienslewering, in ag geneem word wanneer besluite geneem word. Jy kan ook ’n rol speel deur te weet wie jou gemeenskap verteenwoordig en deur respekvol betrokke te raak by openbare vergaderings of jeugforums wanneer jy verandering wil sien.

Steunwerwing
Steunwerwing vind plaas wanneer individue of groepe probeer om regeringsbesluite te beïnvloed. Dit kan gedoen word deur met beleidmakers te vergader, briewe te skryf, navorsing te deel of veldtogte te organiseer om aandag op spesifieke kwessies te vestig. Byvoorbeeld, ’n jeuggroep kan by die plaaslike munisipaliteit steun werf vir die ontwikkeling van meer sportfasiliteite of veilige studieruimtes. Steunwerwing wys dat demokrasie nie net oor verkiesings gaan nie, maar ook oor volgehoue deelname om besluite te beïnvloed wat die gemeenskap raak.

Voorspraak
Voorspraak beteken om op te staan vir, of op te tree namens, ’n saak wat mense se regte beskerm of hul lewens verbeter. Voorspraak kan baie vorme aanneem. Dit kan in die vorm van vreedsame optogte en petisies, bewusmakingsveldtogte oor kwessies soos geslagsgebaseerde geweld, boelies of omgewingsbeskerming plaasvind. Dit gee burgers, insluitend jongmense, die geleentheid om regverdigheid, gelykheid en geregtigheid te bevorder. Selfs by die skool kan leerders voorspraak beoefen deur teen onregverdige behandeling op te staan of inisiatiewe te ondersteun wat hul omgewing veiliger en meer inklusief maak.

Les 3

	[bookmark: _Hlk219214219]In hierdie les sal jy jou kennis moet toepas om vrae oor die rol van sport in nasiebou te beantwoord:
· Hoe sport nasiebou kan ondersteun of benadeel
· Deelnemer- en toeskouersgedrag in sport: voorvalle wat sekere gedrag kan uitlok



Die rol van sport in nasiebou
Sport het ’n besondere invloed om mense bymekaar te bring. In Suid-Afrika het dit al dikwels as ’n simbool van hoop, trots en eenheid in moeilike tye gedien. Van Natalie du Toit se sukses by die 2002 Statebondspele tot Banyana Banyana se oorwinning by die 2022 Vroue-Afrikabeker en die Springbokke se veelvuldige Rugbywêreldbeker-oorwinnings: sport het vir Suid-Afrikaners oomblikke van gedeelde viering geskep waar ras, klas en herkoms op die agtergrond geskuif word.
Voormalige president Nelson Mandela het hierdie idee vasgevang toe hy gesê het: “Sport het die mag om die wêreld te verander. Dit het die mag om te inspireer. Dit het die mag om mense op ‘n unieke manier te verenig.”   

Hierdie woorde herinner ons daaraan dat sport veel meer as net vermaak is. Dit kan verdeeldheid help genees, verbindings bou en ’n gevoel van samehorigheid skep onder mense wat andersins deur geskiedenis of omstandighede verdeeld sou voel.

Hoe sport nasiebou kan ondersteunNasiebou: Samewerking om 'n land sterker en meer verenig te maak.

Nasiebou behels die skep van ’n gedeelde nasionale identiteit, die bou van vertroue tussen gemeenskappe en die bevordering van ’n gevoel dat almal aan die land behoort. Die impak van sport op nasiebou hang af van hoe dit gebruik word: dit kan óf eenheid en ontwikkeling ondersteun, óf dit kan nasiebou ondermyn wanneer ongelykheid, diskriminasie of swak sportmangees teenwoordig is.

Deelnemer- en toeskouersgedrag in sport
Die manier waarop deelnemers (spelers, afrigters, amptenare) en toeskouers (ondersteuners) tydens sportbyeenkomste optree, kan ’n sterk invloed hê op die status van sport in die samelewing.

Voorbeelde van positiewe gedrag in sport:
	Spelers
	
	Afrigters

	· Moedig spanmaats aan en handhaaf 'n positiewe houding.
· Toon selfbeheersing, selfs wanneer hulle onder druk is.
· Verteenwoordig hul span en land met trots en waardigheid.
	
	· Behandel alle spelers gelyk en sonder diskriminasie.
· Bevorder veilige en gesonde oefenpraktyke.
· Ondersteun spelers emosioneel en help hulle om hul selfvertroue te ontwikkel.

	
	
	

	Amptenare (skeidsregters)
	
	Aanhangers en toeskouers

	· Bevorder veiligheid en beskerm spelers teen beserings.
· Toon integriteit deur vooroordeel of korrupsie te vermy.
· Moedig 'n gees van regverdigheid en wedersydse respek aan.
	
	· Vermy geweld, vuil taal of aanstootlike krete.
· Aanvaar die uitkoms van die spel met grasie.
· Ondersteun hul span sonder om teen ander te diskrimineer.



Voorvalle wat sekere gedrag kan uitlok
Daar is baie faktore wat kan beïnvloed hoe deelnemers en toeskouers tydens sport optree. Emosies loop dikwels hoog omdat sport mededingend is en verbind word met mense se gevoel van identiteit en trots. Wanneer dit nie behoorlik bestuur word nie, kan hierdie emosies tot frustrasie, aggressie of selfs konflik lei, veral tydens hoëdrukwedstryde of kontroversiële oomblikke.


Sommige algemene voorvalle wat sekere gedrag kan uitlok, sluit die volgende in:
· Uiterste druk om ten alle koste te wen kan stres en frustrasie veroorsaak, wat kan lei tot skadelike gedrag soos bedrog of die gebruik van prestasieverbeterende middels en stimulante.
· Wanneer spelers of ondersteuners glo dat ’n skeidsregter se beslissing onregverdig was, kan emosies opvlam, wat kan lei tot geskreeu, argumente of ’n gebrek aan respek teenoor amptenare.
· Om die teenstanders te tart, te bedrieg of te bespot kan vinnig spanning skep en vergelding uitlok.Teenstanders: 'n Groep mense (span) wat jou teenstaan of teen jou meeding.

· Historiese mededinging tussen spanne of gemeenskappe kan gesonde kompetisie in vyandigheid verander indien ondersteuners perspektief verloor.
· In ’n diverse samelewing soos Suid-Afrika kan ras-, kultuur- of politieke kwessies tydens groot sportbyeenkomste na vore kom en skaregedrag beïnvloed.
· Die gebruik van alkohol by stadions kan selfbeheersing verminder en die waarskynlikheid van geweld of wanordelike gedrag verhoog.
· Negatiewe mediaberiggewing of aanlyn argumente kan bestaande spanning vererger en mense se gedrag voor, tydens of ná wedstryde beïnvloed.

Hierdie 'snellers' herinner ons daaraan dat, hoewel sport passie en trots kan ontlok, dit ook woede en verdeeldheid kan blootlê wanneer emosies nie verantwoordelik bestuur word nie. Om sport as ’n positiewe mag vir nasiebou te behou, moet deelnemers en toeskouers leer om hul emosies te beheer. Die tabel hieronder illustreer ’n paar voorbeelde van hoe dit gedoen kan word.

	Spelers en afrigters
	Aanhangers en toeskouers

	· Bly gefokus op die spel. Haal diep asem voordat jy reageer op ’n beslissing waarmee jy nie saamstem nie.
· Respekteer amptenare, selfs wanneer jy nie saamstem nie. Kommunikeer op kalm wyse eerder as om konflik uit te lok.
· Gebruik frustrasie as motivering. Speel harder en slimmer, eerder as om jou humeur te verloor.
	· Stap een kant toe of neem ’n blaaskans wanneer emosies te hoog loop. Kalmeer voordat jy weer by die skare aansluit.
· Vermy alkohol of middels wat selfbeheersing kan verlaag en dit moeiliker maak om emosies te beheer.
· Indien dit nodig sou word, moet onveilige of aggressiewe gedrag aan geleentheids-organiseerders of sekuriteitspersoneel rapporteer word.



Les 4

	In hierdie les sal jy jou kennis moet toepas om vrae oor die rol van sport in nasiebou te beantwoord:
· Die impak van spesifieke gedrag op deelnemers, toeskouers, spanne, teenstanders, die skeidsregter, gemeenskap, samelewing en die nasie as geheel



Die impak van spesifieke gedrag in sport
Die gedrag van sportspelers en toeskouers beïnvloed nie net die wedstryd self nie, maar ook die mense en gemeenskappe wat daarby betrokke is. Positiewe gedrag kan respek, regverdigheid en eenheid bevorder, terwyl negatiewe gedrag tot konflik, vrees en verdeeldheid kan lei.

Dit is belangrik om te onthou dat sportlui dikwels as rolmodelle gesien word, veral deur jongmense. Hul gedrag op en van die veld beïnvloed hoe ander mense sport beleef en daaroor dink. Dit kan mense aanmoedig om óf verantwoordelik op te tree óf skadelike gedrag na te boots.

Invloed van gedrag in sport
	Deelnemers (Spelers)

	Positief: spanwerk, respek vir teenstanders, regverdige spel, ondersteunende spanmaats.
	Negatief: aggressie, vuil taal, bedrog, boeliegedrag.

	Positiewe gedrag kan:
· spelers aanmoedig om goed te presteer in ’n ondersteunende en motiverende omgewing.
· ’n veilige ruimte skep waar leerders gemaklik voel om deel te neem, ongeag hul agtergrond of vaardigheidsvlak.
· selfvertroue en ’n gevoel van behoort-aan ontwikkel, wat jongmense kan help om na oefeninge en wedstryde uit te sien.
· vriendskappe oor ras-, kulturele- en sosio-ekonomiese groepe versterk.
· gesonde kompetisie bevorder, wat verantwoordelikheid en dissipline kan kweek.
	Negatiewe gedrag kan:
· spelers se aandag aftrek, wat veroorsaak dat hulle fokus verloor of swak presteer.
· emosionele nood veroorsaak, veral by jonger spelers of leerders uit kwesbare agtergronde.
· deelname ontmoedig, veral wanneer die omgewing onveilig voel.
· vertroue binne spanne afbreek, wat 'klieks' en verdeeldheid kan veroorsaak.
· vergelding uitlok, wat kan eskaleer tot gevegte of gevaarlike spel.



	Toeskouers (Ouers, Leerders, Gemeenskapslede)

	Positief: moedig albei spanne aan, juig goeie spel toe, betoon respek aan amptenare. 
	Negatief: bakleiery, beledig spelers, diskrimineer, dreig skeidsregters.

	Positiewe gedrag kan:
· ’n aangename en feestelike atmosfeer by wedstryde skep, veral in gemeenskappe waar sport een van die min ontspanningsaktiwiteite is.
· goeie waardes vir jonger toeskouers en spelers modelleer.
· mense veilig laat voel, wat gesinne kan aanmoedig om skoolgeleenthede by te woon en te ondersteun.
· gemeenskapstrots versterk wanneer mense vreedsaam bymekaar kom.
	Negatiewe gedrag kan:
· vrees en angs skep, wat leerders ontmoedig  om deel te neem of wedstryde by te woon.
· die genot van sport verwyder, veral vir gesinne wat na ’n positiewe uitstappie uitsien.
· wedstryde onveilig maak, wat veral skadelik is in gemeenskappe wat reeds geweld ervaar.
· die reputasie van die gemeenskap beskadig en geleenthede vir sportdeelname verminder.





	Spanne (Kollektiewe Groep)

	Positief: eenheid, aanmoediging, gedeelde verantwoordelikheid.
	Negatief: interne konflik, blaam, weiering om saam te werk.

	Positiewe gedrag kan:
· ’n sterk spankultuur bou wat kommunikasie en samewerking verbeter.
· konflik en jaloesie verminder, veral in mededingende skoolomgewings.
· die span help om druk op ’n volwasse manier te hanteer, wat tot beter prestasie kan lei.
	Negatiewe gedrag kan:
· tot swak prestasie lei, selfs onder talentvolle spelers.
· skoolgees verswak, wat eenheid kan benadeel.

	Teenstanders (Ander Spanne)

	Positief: skud hande, respekteer teenstanders, prys goeie spel.
	Negatief: vyandigheid, bespotting, weiering om hande te skud.

	Positiewe gedrag kan:
· vriendskaplike verhoudings tussen skole en gemeenskappe skep, selfs wanneer hulpbronne verskil.
· leerders leer om mense uit verskillende agtergronde te respekteer en nasiebou bevorder.
· spanning verminder, veral tydens plaaslike wedstryde.
	Negatiewe gedrag kan:
· spanning tussen skole skep, wat soms tot langtermyn-mededinging of selfs geweld kan lei.
· nasiebou benadeel, aangesien sport ’n bron van konflik word.



	Skeidsregters/Amptenare

	Positief: aanvaar besluite, toon waardering, kommunikeer kalm. 
	Negatief: vyandigheid, bespotting, dreigemente of beledigings.

	Positiewe gedrag kan:
· skeidsregters in staat stel om hul werk met selfvertroue te doen, wat tot meer regverdige wedstryde lei.
· onnodige konflik voorkom en wedstryde vir almal veiliger maak.
· meer mense aanmoedig om skeidsregters te word, wat die ontwikkeling van skool- en gemeenskapsport ondersteun.
	Negatiewe gedrag kan:
· mense ontmoedig om skeidsregters te word, wat die ontwikkeling van skoolsport benadeel.
· wedstryde vertraag of selfs stop, wat deelname en die sportprogram beïnvloed.
· ’n gebrek aan respek normaliseer, wat teen demokratiese waardes soos regverdigheid en aanspreeklikheid indruis.



Impak op die samelewing en die nasie
Die impak van gedrag in sport strek verder as die wedstryd self, omdat sport nou verbind is aan identiteit en gemeenskapstrots. Wanneer positiewe gedrag deur spelers, toeskouers, spanne, teenstanders en amptenare getoon word, skep dit ’n kultuur van respek en regverdigheid wat na die alledaagse lewe kan oorspoel. Dit help gemeenskappe om veiliger en sterk verbintenis te ervaar. Dit sal sosiale samehorigheid versterk.

Positiewe gedrag ondersteun nasiebou omdat dit Suid-Afrikaners aanmoedig om mekaar as gelykes te sien, ongeag ras, kultuur, geslag of sosio-ekonomiese agtergrond. Op hierdie manier word sport ’n ruimte waar demokratiese waardes soos gelykheid, waardigheid en nie-rassisme beoefen kan word.

Negatiewe gedrag kan egter die teenoorgestelde effek hê. Wanneer aggressie, diskriminasie, bedrog of vyandigheid in sport genormaliseer word, versterk dit verdeeldheid en wantroue in die samelewing. In plaas daarvan dat sport mense bymekaar bring, kan dit spanning verdiep en skadelike stereotipes aanmoedig.

Negatiewe gedrag verswak nasiebou omdat dit die waardes ondermyn waarop demokrasie staatmaak. Hierdie gedrag kan Suid-Afrika se beeld plaaslik en internasionaal skade berokken en die vermoë van sport om die nasie te verenig, verminder.


Les 5

	In hierdie les sal jy jou kennis moet toepas om vrae oor die rol van sport in nasiebou te beantwoord:
· Blootstelling aan positiewe gedragsprogramme, bv. respek vir gesag, teenstanders en toeskouers
· Debatteer krities in die klas: sport kan nasiebou ondersteun of benadeel



Blootstelling aan programme vir positiewe gedragGedragskode: ’n Stel riglyne of reëls wat aandui watter gedrag in ’n spesifieke omgewing gepas en aanvaarbaar is.

Programme vir positiewe gedrag speel ’n belangrike rol in die gedragspatrone van leerders tydens sportaktiwiteite. Om dit te ondersteun, behoort skole ’n duidelike sportgedragskode te implementeer en gereeld met ouers en leerders te kommunikeer oor die belangrikheid van respek vir gesagsfigure (soos afrigters, skeidsregters en amptenare), asook respek teenoor teenstanders en toeskouers. Dit kan verder versterk word tydens oueraande, skoolbyeenkomste, briewe en e-poskommunikasie.

Sportgedragskode
’n Skool se sportgedragskode stel gewoonlik duidelike verwagtinge vir die gedrag van spelers, toeskouers (leerders en ouers) en afrigters. Dit dek gewoonlik:
· respek vir portuurs, onderwysers, afrigters en amptenare.
· ontoelaatbare gedrag (bv. bakleiery, boeliegedrag, diskriminerende taalgebruik).
· gevolge vir wangedrag tydens wedstryde of oefeninge.
· verwagtinge wanneer die skool by weg-wedstryde verteenwoordig word.

Programme vir positiewe gedrag en nasiebou
Wanneer hierdie waardes in skoolsport gevestig word, kan leerders en ouers hierdie positiewe gedrag ook na gemeenskapsportbyeenkomste oordra. Hulle leer om:
	· konflik konstruktief te hanteer.
· verskille te respekteer.
· saam aan ’n gemeenskaplike doelwit te werk.
	· na te dink oor hoe hul optrede ander beïnvloed.
· eenheid in plaas van verdeeldheid te bevorder.



Skoolsport verteenwoordig ’n 'mini-samelewing' waar leerders en ouers waardes kan inoefen wat demokrasie versterk, byvoorbeeld regverdigheid, respek, verantwoordelikheid en deelname.

In hierdie les sal jy jou kennis moet toepas om vrae oor  beginsels, prosesse en prosedures vir  demokratiese deelname   te beantwoord :      Ondersoek die beginsels, prosesse en prosedures vir demokratiese deelname:   -   Openbare deelname aan demokratiese strukture en petisieprosesse   -   Regeringsb estuur   -   Wetgewingsproses   -   Oppergesag van die reg : definisie, belangrikheid en voordele   -   Deursigtigheid   -   Verteenwoordiging    -   Aanspreeklikheid  

  Beginsels, prosesse en prosedures van demokrasie   ’n Demokrasie is ’n regerings telsel   waarin mag by die burgers van ’n land berus. In plaas daarvan dat een  persoon of ’n klein groepie al die besluite neem, kies burgers hul leiers deur vrye en regverdige verkiesings.  Suid - Afrika se demokrasie is gebou op verskillende strukture (formele organisasies en stelsels) wat verseker  dat die regering  aanspreeklik heid   teenoor  die burgers  aanvaar . Dit sluit  regering op  nasionale - , provinsiale -   en plaaslike  vlak  in. Jy sal meer hieroor leer in Les 2.     Dit is belangrik om te  verstaan hoe  ‘n  demokrasie  funksioneer   omdat dit  burgers  in staat stel   om die regering se prestasie te monitor, leiers aanspreeklik  te hou en op te tree wanneer dienslewering swak is.     Beginsels   is die basiese idees of waardes wat bepaal hoe ’n stelsel funksioneer.  In ’n demokrasie vorm hierdie beginsels die grondslag van regering ,   en bepaal  dit hoe besluite geneem word en hoe mense regeer word. Die beginsels van  demokrasie  word   in ’n land se wette vasgelê  om  ‘n  meerderheidsregering   te  bevorder, terwyl die regte van individue en  minderheidsgroepe   beskerm word.     Oppergesag van die reg   Die oppergesag van die reg beteken dat almal, insluitend regeringsleiers, die wet moet gehoorsaam.  Niemand is bo die wet nie,  en dieselfde wette geld in dieselfde mate vir alle mense.   In 'n demokrasie is die  oppergesag van die reg die fondament wat die regering aanspreeklik hou en die samelewing regverdig   maak . Hierdie  beginsel  is belangrik omdat dit:  

   V oorkom dat regeringsamptenare hul mag misbruik.      Regverdigheid   en gelykheid voor die wet   verseker .     G eregtigheid vir almal   toeganklik   maak .      M ense se regte en vryhede   b eskerm .  

  Wanneer die oppergesag van die reg toegepas word, kan burgers onregverdige besluite deur wettige kanale  betwis en verwag dat regeringsamptenare aanspreeklik gehou sal word indien hulle die wet oortree.  

Meerderheidsregering :  Besluite wat geneem  word op grond van wat  die meeste mense wil hê.   Minderheidsgroepe:  Kleiner groepe binne 'n  bevolking wat van die  meerderheid verskil in  terme van kultuur, taal,  godsdiens of ras.  

